open-index/open-wikipedia-markdown huggingface dataset:
Бескиды

**Бескиды** — незвязны хребты во вонкашном пасмѣ Карпат, од Чехословакии по Украину.

## Дефиниция
**Бескид** — часто стрѣчана назва горы в Карпатах. Тота назва ся нерѣдко хоснуе и про групы гор, ай в тых припадах, коли их меджи не суть выразно окреслены.

Подля Юрия Венелина, **бескиды** суть найвысшы хребты, котры покрыты лѣсом.
 
Мадярскый географ академик Янош Гунфалви означав **Бескиды** яко горны ланцы, што тягнуть ся вздовж сѣверных границь историчного Мадярского кральовства од Шлезии по Галичину.

## Характеристика
### Роздѣлѣня
Бескиды роздѣляють на Западны и Восточны. Найвысша точка Западных Бескидох — Бабя Гура, 1725&nbsp;м н.м. (Оравскы Бескиды, Словакия, Бескид Живецки, Польща), Восточных — Пикуй 1408&nbsp;м н.м. Зложены переважно флишом. Суть то плосковершинны масивы з невысокыма перелазами меджи нима, примѣром може быти Дукля в Восточных Бескидах.

Ку Восточным Бескидам односять:  Бещады (Польща), Буковскы Верхы (Словакия), Верховинскый вододѣл (Украина). Иншы односять ку Западным Бескидам.

### Границѣ
Западнов границьов суть Моравско-Шлезскы Бескиды з найвысшов точков Велькый Полом, 1067&nbsp;м н.м. (Чехия, Словакия). Восточна границя — понятя цѣлком непевне, котре в едных жерелах односять на Шаришско-Земплинску часть Лѣсистых Карпат, а в иншых на Бережску, найвысша точка Гусля,  1408&nbsp;м н.м. Непевность ся выказуе и в назвах: на украинской сторонѣ Бескидами называють не Верховинскый вододѣл, продовжѣня Буковскых Верхох, а горы, што суть на сѣвер од него. Зась в польской картографии  Верховинскый вододѣл называють Восточныма Бещадами.

## Жерела и одказы
* Révai nagy lexikona. 1-21. köt. Révai Testvérek Irodalmi Intézet Részvénytársaság, Budapest. 1911–1935.
* Трёшников А.Ф. Географический энциклопедический словарь: Географические названия. /Гл. ред. А. Ф. Трёшников. — 2-е изд., доп. — М.: Сов. энциклопедия, 1989.— 592 с. 

## Референции

Катеґорія:Карпаты
Кмѣть

**Кмѣть** або **кметь** — в розличных державах и розличном часѣ означав переважно селянина або воина на службѣ у землепана. Были тыж иншы вызнамы.

## История и вызнамы
Упоминать ся в в памятках южных и западных славян, одты в XI. – XII. сторочах было позычене в давноруськый язык, напримѣр стрѣчать ся в *Словѣ о полку Игоревѣ*. В давной Руси были то дружинникы князя; на западных украинскых землях и в Бѣлой Руси были то вольны селяне, што платили дань державѣ; В Болгарии, Боснии, Сербии и Чехии были то бировы, што стояли в чолѣ сельской громады и мали судцьовскы права; в Польщи и Хорватии были то зависимы селяне. На украинскых землях под Польщов од XIV. стороча селяне зачали трафляти в зависимость од пана и называти ся кметями.

; У подкарпатскых Русинох : кмѣтѣ — селяне, што жиють на панскых землях на правѣ многорочной аренды, мають хыжу, по звычаю, земля и хыжа переходять потомкам. Инша категория — жилярѣ — таксамо роблять на земли пана, але не мають свою хыжу, ани контракт их паном. В Угорской Руси еще до XX. стороча кмѣтями называли худобных бараб, котрых приимали до хыжы за повинность обробляти землю.
 
## Жерела и одказы
* Вілкул Т.Л.: Кмет. //Енциклопедія історії України : у 10 т. / Смолій В. и др. (ред.). Інститут історії України НАНУ. — К. : Наук. думка, 2003-2013.  ; 2007 т. 4  С. 358.
* Дэжё, Ласло. Деловая письменность русинов в XVII–XVIII веках. Словарь, анализ, тексты. Studia Ukrainica et Rusinica Nyíregyháziensia 4. — Nyíregyháza: Bessenyei György Tanárképző Főiskola,1996 — 336&nbsp;с.  
* Кубійович В.; Кметь. //Енциклопедія українознавства. Гол. ред. В. Кубійович. Париж - Ню Йорк: Молоде життя, 1959. Том 3, с. 1049.
* Кмети (Кметі). //Довідник з історії України''. За ред. І. Підкови та Р. Шуста.&nbsp;— К.: «Генеза», 1993.
* [Кмети // Юридична енциклопедія : в 6-ти т. / ред. кол. Ю. С. Шемшученко (відп. ред.) та ін. — К. : Українська енциклопедія ім. М. П. Бажана, 2001. — Т. 3 : К — М. — 792 с. — ]

## Референции

Катеґорія:Середновік
Катеґорія:Титулы
Верховина

**Верховина** — найвысше положеный залюдненый район Закарпатской области Украины, а в генералном вызнамѣ (верховина) — грункасты терены Лѣсистых Карпат з горбами односной вышкы  200 – 250&nbsp;м и абсолутныма  высотами 750 – 1000&nbsp;м н.м.

; Окремѣшность : Ту доминують смереково-буково-ялицьовы лѣсы. Землѣ — малоуродны буроземы. Верховинов переважно называють долину, котра ся тягне меджи Верховинськым Вододѣлом и Полонинскыма Карпатами: тот район е найгустѣйше залюдненый опротив иншых горскых районох области. 

Вшиткы населены локалиты Верховины мають официалный статус «горскый населеный пункт» (2013).

; Землепис, клима и земледѣлство :Верховинов мѣстны обывателе обычно называють Западну часть Верховинской продовжной долины, хоть географично чаще той назвѣ ся придавать ширшый териториалный вызнам. Ширина Верховинской долины 25 – 30&nbsp;км. Долинов мож ю назвати лем условно бо ту суть розличны формы рельефа, немало окремых высочин з высотами 700 – 800&nbsp;м, усѣкы зоз плоскым рельефом, основный напрям долины сѣверозападный. Рѣка Рѣ́ка е выразна границя Западной части долины: на запад од ней середнорочна теплота не спущать ся ниже 4°C (а на восток од ней спущать ся и ниже нулы), в юлу, а даколи и в августѣ поднимать ся до 28 – 32°C, рочны опады не бывають ниже 800&nbsp;мм. Але суть значны климатичны локалны роздѣлы, котры суть вызнамны про земледѣлство. На Верховинѣ треба знати выбрати мѣсто, вгодне на конкретну земледѣлску културу, беручи на увагу односну высоту, спадистость убочи, ей експозицию, охраненость од студеного вѣтра. Интересна шпецифичность е в том, же в глубокых мѣстах долины бывать студенѣйше и мокрѣйше сопротив мѣст з векшов высотов над морьом: причина е в том, же студеный и вогкый воздух застоюе ся в долинѣ.

## Жерела и одказы
* Анучин В.А.: География Советского Закарпатья. — Москва: Географгиз, 1956. 296&nbsp;с., карта.
* Лящук Б.Ф.: Верховина. //Географічна енциклопедія України: В 3-х т. Редкол.: О. М. Маринич (відп. ред.) та ін.— К. «Українська енциклопедія» ім. М. П. Бажана, 1989—1993.   Т. 1: А—Ж.— 416&nbsp;с:  С. 164.
* Ковальчук І.П. Верховина. //Енциклопедія Сучасної України.

## Референции

Катеґорія:Районы Закарпатской области
Гукливскый лѣтопис

**Гукливскый лѣтопис** —  запис подѣй з року 1660 до 1830-х, зробленый священиками в селѣ Гукливому на Угорской Руси. Плануе ся го помѣстити в будучый музей Гукливского лѣтописа.
; Авторство :Авторами записок были мѣстны священикы, але з них лем еден познатый: Михайло Григаши (1782-1823). Григаши быв сыном кмѣтя Григы. Його запискы датують ся роками 1782 аж 1830. По ньому подѣи записованы по-латинскы иншым священиком. Запискы до року 1782 суть переписаны з якогось иншого оригинала, або веце оригиналох, або выгляданы Григашием з розличных жерел.
; Обсяг :Лѣтопис называть ся “Новѣйшая яже когда случишася”. Се запис тых новин, котры доходили до верховинского валалу Гукливый, опис подѣй и явох, котры мали вагу, подля авторох. Найвеце записох ся дотыкать хвѣлѣ, сельськых газдовскых робот, уроджаю, газдовского стану валалчанох, России (зачаток войны з Турками, смерть царицѣ Катарины в року 1797, програна война Наполеона и др.). Пише о голодѣ в року 1786, земелных реформах Йозефа&nbsp;II., о политичном животѣ Мадярского кральовства, односинах зоз сосѣдныма державами.
; Язык :Авторы часто пишуть образно и доимливо, зашто лѣтопис мать и литературну якость. Язык лѣтописа — тогдышный людовый язык  Угорской Руси з домѣшков церковнославянского. Вырывкы зоз лѣтопису публиковав Евмен Сабов у *Хрестоматіи церковнословянскихъ и угро-русскихъ памятниковъ литературныхъ, Унгвар, 1893.*

## Жерела и одказы
* Д-р Богдан Романенчук. Азбуковник. Енциклопедія української літератури. Том 2. — Філядельфія: «Київ»-1973 — 536&nbsp;с.
* Біленький Я. Угроруські літописні записки. ЗНТШ т. СІУ/1911/73-81; Див. О.&nbsp;Мишанич. Література Закарпаття. ''<small>Доступне онлайн</small>''

## Референції

Катеґорія:Хроникы
Лѣсисты Карпаты

**Лѣсисты Карпаты**,  *Waldkarpaten*,   *Erdős-Kárpátok*,  *Лісисті Карпати* — часть Восточных Карпат в Польщи, Словакии и Украинѣ. Тягнуть ся на 350&nbsp;км от вытокох рѣк Бяла и Топля до вытокох рѣк Тиса и Черемош. Найвысша точка —  Говерла (2061&nbsp;м&nbsp;н.м.) в пасмѣ Чорногора, Украина.

; Геология :Зложены переважно флишом крейдового и палеогенового периодох.

; Складовы части:  Восточны Бескиды (Бещады, Буковскы Верхы, Верховинскый вододѣл, Саноцко-Турчанскы Бескиды, Сколевскы Бескиды), Горганы, Полонинскы горы, Чорногора, Свидовець, Гринявы, Покутско-Буковинскы Карпаты.
 
Закарпатска область занимать часть Лѣсистых Карпат на юг од вододѣла. 

## Жерела
* Анучин В.А.: География Советского Закарпатья. — Москва: Географгиз, 1956. 296&nbsp;с., карта.
* Визольмирский В.Н. и др.: Советское Закарпатье. Справочник-путеводитель. — Ужгород: Карпаты, 1968. — 224&nbsp;с.
* Лесистые Карпаты
## Одказы
* Лесистые Карпаты

## Референции

Катеґорія:Карпаты
Украинскы Карпаты

**Украинскы Карпаты** () — часть горской системы Карпат, котра находить ся в границях Украины.

Понятя *Украинскы Карпаты* — не географичный термин, а политично-идеологичне понятя. Оно ся зачало усиловно хосновати од року 1939, коли СССР военнов силов росширив свои границѣ до Карпат и потребовав ту утвердити ся, на што едным способом было переменованя географичных объектох. В року 1944 *Украинскы Карпаты* приросли, а в планах было и далше росширѣня, о чом свѣдчить, же в совѣтскых географичных книгах найвысша точка Татер Герлаховскый щит уже была названа «Пик Сталина (2663&nbsp;м)». 

Понятю *Украинскы Карпаты* найближе одповѣдать географичный термин Лѣсисты Карпаты.

## Жерела и одказы
* Анучин В.А.: География Советского Закарпатья. — Москва: Географгиз, 1956. 296&nbsp;с., карта.
* Українські Карпати. //Географічна енциклопедія України: В 3-х т. Редкол.: О. М. Маринич (відп. ред.) та ін.— К. «Українська енциклопедія» ім. М. П. Бажана, 1989—1993.   Т. 3: П—Я.— 480 с:  Том 3, с. 330.  

## Референции

Катеґорія:Карпаты
Швабахер

**Швабахер**,  *Schwabacher* —готичный заокругленый ламаный тип писма, котрый быв вывинутый в XV. сторочу на основѣ писма *текстура*. *Швабахер* скоро по вынайджѣню книгопечатаня около року 1467 достав найвекше хоснованя в нѣмецкых краях. В XVI. сторочу вычеряв го новшый тип писма *фрактура*. Але  де факто *швабахер* хосновали аж до половкы XVIII. стороча, коли го вытѣснила латинка.

## Интересне
В добѣ нацизма в Германии тип писма *швабахер* быв выголошеный за нежаданый и мав быти цѣлком елиминованый (тайный оббѣжник Мартина Бормана з дня 3. януара 1941), понеже, рекомо, мать жидовске походжѣня (Schwabacher Judenlettern).

## Жерела и одказы
* Ottův slovník naučný. Illustrovaná encyklopaedie obecných vědomostí. Díl 1–28. Vyd. J. Otto. V Praze, 1888–1909.
* Révai nagy lexikona. 1-21. köt. Révai Testvérek Irodalmi Intézet Részvénytársaság, Budapest. 1911–1935.

* Burke, Christopher (1998), Paul Renner: the Art of Typography, New York: Princeton Architectural Press, pp. 165–167,  <small>''Google-books''</small>

## Референции

Катеґорія:Типография
XV. стороча

Завершаючый 1500 рок сього стороча — не  є переступный подля грегорианского календаря.

## Вызнамны подѣи

## Вызнамны подѣи
* 1420–1434 точили ся Гуситскы войны, в котрых ся зачало широко хосновати пальне оружие.
* 1448 в Европѣ зачало ся масове книгопечатаня.
* 1455–1485 война червеной и бѣлой руж.
## Вынаходы и новоты

## Жерела и одказы
* **Хронология**: //

## Референции
Фреска

**Фреска** од  *fresco свѣжий*, мальба на сырой ваковцѣ фарбами, роспущеныма во водѣ, една зоз техник настѣнной мальбы.

Фарба, нанесена на ваковку при высыханю, ставать ся частьов мура и е идеална про монументалны мальбы, понеже е надзвычайно тырванлива и мать матовый поверх. Суть еще иншы техникы стѣномальбы, котры тыж односять ку фрескам. Точный час, коли ся зачала появляти стѣномальба не знати, але позната  была  в Минойской културѣ на Кретѣ (около 2000 рокы до РХ). 

## Жерела и одказы
* Прохоров А. М. (гл. ред.). Большой энциклопедический словарь. Москва: Советская энциклопедия, 1993. 1630 с.  
* Fresco painting //Encyclopaedia Britannica

## Референции

Катеґорія:Малярство
Костел

**Костел**,  *kościół*,  *касцёл*,  *kostel*,  *kostol*,  *костел*, *костьол*, од  *castellum* «каштель» — в польском, украинском, бѣлорусском, чешском, словацком языках, означать католицкый храм, таксамо в русинском языку.

## Жерела и одказы
* Рамач, Юлиян: Словнїк руского народного язика. І. А – Н. — Нови Сад: Филозофски факултет, Одсек за русинистику: Завод за културу войводянских Руснацох : Дружтво за руски язик, литературу и културу: Руске слово, 2017 — 832 стр. 
* **Чопей, Ласловъ**: Русько-мадярский словарь. У Будапештҍ, 1883 

## Референции

Катеґорія:Католицтво
Юрай Палкович

Имя **Юрай Палкович** мали:

* римокатолицкый каноник в Естергомѣ, перекладатель Библии, подпорователь первого варианта словацкого литературного языка (бернолаковчины) → **[[Юрай Палкович (каноник)|Юрай Палкович (1763–1835)]]**
* професор чешского языка и литературы в Прешпурку, писатель  → **[[Юрай Палкович (професор)|Юрай Палкович (1769–1850)]]**
Юрай Палкович (каноник)

**Юрай Палкович**, , *24. апрѣль 1763, Велькы Хлѣваны, Габсбургска монархия – †21. януар 1835, Естергом, Мадярске кральовство&nbsp;— римокатолицкый каноник, религийный писатель и перекладатель, подпорователь первого варианта словацкого литературного языка (бернолаковчины).

## Кружок бернолаковцьох
Словацкы католици мали културный центер в Трнавѣ, Около року 1790 Антон Бернолак, католицкый священик, вывинув первый вариант литературного словацкого языка на основѣ западословацкого диалекта. Брав примѣр з Мадярох, котры своев роднов речов зачали выдавати книгы, вытѣсняючи дотогды всесилну латину. 

По смерти Бернолака и Юрая Фандли Палкович зостав найвекшым представительом кружка бернолаковцьох. 

## Биография
Родичове му, отець Ян Палкович и мати Катарина (родж. Пурманова), походили з Долян, але в роках 1761–1773 бывали на фарѣ у Катерининого брата Грегора Пурмана, фараря во Велькых Хлѣванох, а в року 1774 вернули ся до Долян. Родина мала 8 дѣтей. Юрай абсолвовав пиаристичну гимназию во Святом Юри (1775–1779), учив ся в Трнавѣ, а высшу теологичну освѣту достав на Пазманеумѣ во Вѣдню (1783–1784) и в Прешпурку (1784–1788), в року 1788 быв рукоположеный на священство и зачав службу яко каплан, а од року 1796 — ашпирант, а пак професор етикы и церковного права, занимать поступно высокы посты в церковной иерархии, од року 1816 — каноник Естергомской архидиецезии. 

В послѣдных роках живота терпѣв на хвороту сердця и глухоту. 

## Творба
Животным дѣлом Юрая Палковича стала ся Библия, перекладена на западнословацкый диалект (бернолаковчину), што вышла в двох частях (выдавательство Josef Beimel, 1829, 1832), над котров ся трудив 30 рокы: *Swaté Písmo starého i nowého Zákona: podla obecného latinského od sw. Rímsko-katolíckég Církwi potwrďeného, preložené s Prirownaním ğruntowného Tekstu na Swetlo widané. Ďel prwní, Ďel druhí. W Ostrihome: Josef Beimel, 1829, 1832*.

Быв щедрым подпоровательом словацкых писательох. З помочов естергомского архиепископа Александра Рудная в роках 1825–1827 выдав пятьтомовый *Slowár Slowenskí, Češko-Laťinsko-Ňemecko-Uherskí* Антона Бернолака, котрый доповнив и зредиговав.

## Жерела и одказы
* **Josef Kotrč, Josef Kotalík**: Stručné dějiny československé literatury pro vyššy třídy škol střednich. — V Praze nákladem Československé Grafické Unie A.S. — 230&nbsp;s.
* **Szinnyei József**: Palkovics György, esztergomi kanonok. //MAGYAR ÍRÓK ÉLETE ÉS MUNKÁI  ''<small>Доступне онлайн</small>''
* **Палкович, Юрий (католический писатель)**. //Энциклопедический словарь Брокгауза и Ефрона, т.&nbsp;XXIIa (1897): Оуэн — Патент о поединках, с.&nbsp;634 [''<small>Доступне онлайн</small>''](https://ru.wikisource.org/wiki/ЭСБЕ/Палкович,_Юрий_(католический_писатель))
* '''Jur Palkovič (24. 4. 1763 – 21. 1. 1835)'''
* 

## Референции

Катеґорія:Перекладателе
Катеґорія:Перекладателе Библии
Катеґорія:Словацкы писателе
Римавска Баня

**Римавска Баня**,  *Rimavská Baňa* — село в Словакии в окресѣ Римавска Собота. Як наповѣдать назва села, звязане оно з баництвом, але днесь уже даколько стороч ту жадны банѣ не суть. Але в селѣ е цѣнный евангелицкый костел з конця XIII. стороча зоз середновѣкыма фресками.

## История
Перва упоминка о селѣ походить з року 1270, а звало ся тогды Баня и была то банницка осада.

В XIII. — XV. сторочах в селѣ нѣмецькы колонисты добывали золото ай иншы копалины, але долованя заникло з повным вычерпаньом найдищ.

## Обывательство

## Вызнамны родаци
* Юрай Палкович (1769–1850) — професор, народный будитель Словакох

## Памяткы
На горбку над селом находить ся евангелицкый костел, котрый в интерьерѣ мать фрескы з добы около року 1370.

## Жерела и одказы
* Obec Rimavská Baňa //E-obce.sk
* Počet obyvateľov SR k 31. 12. 2017 Bratislava : Štatistický úrad SR.

## Референции

Катеґорія:Населены пункты Словакии
Професор

**Професор**, од  *profiteor выучовати, подавати науку* — научный титул и пост учителя высокой школы або научого працовника выглядовательской инштитуции. 
Официалный статус титул мать од XVI. стороча, найскорше на Оксфордской универзитѣ.

В дакотрых державах суть професоры рядны (ordinarii professores) и позарядны (extraordinarii professores). В иншых державах (напр. Австрия, Белгия, ФРГ, Сербия и др.) професорами называють не лем учительох высокых школ и выглядовательскых инштитуций,  але и учительох середных школ, гимназий.

Позарядны професоры мають меншу платню и выучують предметы, про котры во высокой школѣ не суть зорганизованы окремы катедры. 

## Жерела и одказы
* Ottův slovník naučný. Illustrovaná encyklopaedie obecných vědomostí. Díl 1–28. Vyd. J. Otto. V Praze, 1888–1909.
* Дворецкий И. Х. Латинско-русский словарь. Изд. второе. М: «Русский язык», 1976.
* Прохоров А. М. (гл. ред.). Большой энциклопедический словарь. Москва: Советская энциклопедия, 1993. 1630 с. 

## Референции

Катеґорія:Высокы школы
Каплан

**Каплан**,  *capellanus* — зачаточно, церковна особа, яка стало сповнять божу службу в даякой каплици,  *capella*. Надале и в сучасности иде о капланы выставлены,  *capellani expositi*, котры суть посланы до даякой филиалной церкви служити намѣсто  пароха або плебана, або тыж капланы, посланы служити в арештѣ, при войску, болници, универзитѣ, або при дворѣ пановника.

Капланы суть посыланы про религийне обслужованя тых вѣрникох, котры з оглядом на их способ живота не годны навщѣвити парохиалны храмы и поужити службы и духовну опѣку пароха.

Капланы тыж суть помочны священикы,  *cooperatores*, посланы служити при парохови або плебанови, в барз многолюдных храмах, або там, де священик старый або хворый. 

## Жерела
* Révai nagy lexikona. 1-21. köt. Révai Testvérek Irodalmi Intézet Részvénytársaság, Budapest. 1911–1935.
* Мозговой С.А.: Капеллан. //Энциклопедия религий / Под ред. А.П. Забияко, А.Н. Красникова, Е.С. Элбакян. — М.: Академический Проект, Гаудеамус, 2008. — 1520 с. ( Академический Проект)  ( Гаудеамус) — Сс. 618–619.

## Референции

Катеґорія:Церковны титулы
Каплиця

**Каплиця**,  *capella* ← *cappa* — менша окремо стояча култова будова, подобна на храм, або окремый богослужебный простор, котры служать яко христианска молитовня. Зачаточно каплицѣ стояли над гробами мученикох. Каплицѣ можуть быти приватны або публичны, зависимо од их приступности. Векшы каплицѣ мають свого священика, котрый ся титулуе капланом.

; Подля належности  и функции каплицѣ суть:
* «резидентскы» (домашны церквы в замках и палатах, епископскы и папска);
* выконных, законодарных и судовых влад (радничны, парламентны);
* публичных инштитуций (монастырскы, болничны, тюремны, касарняны, теметовскы);
* паломницкы, придорожны, капурны, корабльовы;
* памятны (мавзолеи, мемориалы) и т. д.
Часто суть на скрижованю дорог, на границах готарьох (яко их захрана од негоды або неурожая), стоять на честь Дѣвы Марии, Христа, святых. Суть неоднятным елементом пейзажа католицкых держав, найчастѣйше в Баварии, Чехии, Польщѣ, Мадярщинѣ, а умѣлствознателе поважують их за часть народного умѣлства.

## Жерела и одказы
* Révai nagy lexikona. 1-21. köt. Révai Testvérek Irodalmi Intézet Részvénytársaság, Budapest. 1911–1935.
* Овсиенко Ф.Г..: Капелла. //Энциклопедия религий / Под ред. А.П. Забияко, А.Н. Красникова, Е.С. Элбакян. — М.: Академический Проект, Гаудеамус, 2008. — 1520 с. ( Академический Проект)  ( Гаудеамус) — С. 618.

## Референции

Катеґорія:Церковны будовы
Каноник

**Каноник** з  — *κανονικός*,  *canonicus* — член капитулы,  высшый титул священика в епархии.

В сучасности (по Другом Ватиканском соборѣ, 1962–1965) каноници дѣлять ся на: 
* рядных або титуларных
* надчисловых
* честных
Титуларный каноник несе повны повинности и мать повны права и выгоды, плынучы з его поста. Надчисловы каноници мають ограничены права, при вывольнѣню мѣста рядного каноника мають приоритне право заняти его пост. Честный каноник — титул, поданый епископом и схваленый пановником, дарованый заслуженым священикам, котры мають з того право носити инсигнии каноника, але не реалны права и повинности каноника. Права и повинности каноникох мають шпецифику в окремых державах, и додаточно ся вызначають статутом одповѣдной капитулы.

В Украинской Католицкой Церкви титул *каноника* заведеный од зачатку XIX. стороча. Синонимы: крылошанин, капитуларь. В Православной. Церкви титул *каноника* непознатый.

## Жерела и одказы
* Ottův slovník naučný. Illustrovaná encyklopaedie obecných vědomostí. Díl 1–28. Vyd. J. Otto. V Praze, 1888–1909.
* Révai nagy lexikona. 1-21. köt. Révai Testvérek Irodalmi Intézet Részvénytársaság, Budapest. 1911–1935.
* Енциклопедія українознавства. У 10-х т. / Гол. ред. Володимир Кубійович. — Париж; Нью-Йорк: Молоде Життя, 1954—1989.
* Овсиенко Ф.Г.: Каноник. //Энциклопедия религий / Под ред. А.П. Забияко, А.Н. Красникова, Е.С. Элбакян. — М.: Академический Проект, Гаудеамус, 2008. — 1520 с. ( Академический Проект)  ( Гаудеамус) — С. 617.

## Референції

Катеґорія:Церковны титулы
Капитула

**Капитула**,   *capitulum* — колегия каноникох, яка помагать епископу в справованю епархии. 
; Надзвычайны функции :Кедь епископ з даякой причины не годен справовати епархию (sede impedita), повинность справованя переходить на *капитулу*, а кедь пост епископа вывольнить ся (sede vacante),  капитула под 8 днями мать выбрати змеджи себе его заступника (vicarius capitularis), котрый справуе епархию, и економа (oeconomus), котрый веде финанции.

Свои капитулы мають и монашы ордены.

В Православной Церкви функции *капитулы* несе епископска конзистория.
; Капитулы в сучасности :Другый Ватиканскый собор (1962–1965) рекомендовав Папови реформовати функции капитулы, створивши еще новы колегиалны органы. По силѣ тых рекомендаций папа Павел VI. в документѣ Ecclesiae Sanctae (6.8.1966) постановив, же *капитулы* в их функции справованя епархии вычерять *Колегия конзултантох* (од 6 до 12 членох). Компетенция *капитул* была ограничена, главнѣ, участьов в богослужбѣ в храмах, а тыж выконаньом окремых повѣрѣнь епархиалного епископа (Кодекс каноничного права, 1983, канон 503).

## Жерела
* Ottův slovník naučný. Illustrovaná encyklopaedie obecných vědomostí. Díl 1–28. Vyd. J. Otto. V Praze, 1888–1909.
* Révai nagy lexikona. 1-21. köt. Révai Testvérek Irodalmi Intézet Részvénytársaság, Budapest. 1911–1935.
* Енциклопедія українознавства. У 10-х т. / Гол. ред. Володимир Кубійович. — Париж; Нью-Йорк: Молоде Життя, 1954—1989.
* Овсиенко Ф.Г.: Капитул. //Энциклопедия религий / Под ред. А.П. Забияко, А.Н. Красникова, Е.С. Элбакян. — М.: Академический Проект, Гаудеамус, 2008. — 1520 с. ( Академический Проект)  ( Гаудеамус) — Сс. 619–620.

## Референции

Катеґорія:Католицтво
Конштитуция УССР 1919

**Конштитуция Украинской Социалистичной Совѣтской Републикы 1919** — нормативный акт, котрым ся упевнило заведжѣня совѣтской формы влады в Украинѣ, первый Основный Закон УССР.

; Характер републикы : Конштитуция была схвалена 10. марца 1919 в Харьковѣ на Третьом Всеукраинском зъѣздѣ совѣтох. Подля ней УССР была означена як держава диктатуры працуючых и експлоатованых мас пролетариата и найхудобнѣйшого селянства над их вѣчныма выжерачами и експлуататорами — капиталистами и статкарями. Задачов диктатуры было застачити «переход од буржоазного зряджѣня ку социализму через социалистичны перетворѣня и систематичне задушѣня вшиткых контрареволучных проявох од маетных класох». УССР мала ся усиловати ку «найтѣснѣйшому сполку з иншыма совѣтскыма републиками» и свѣтовой комунистичной револуции. 

; Влада и люде : Конштитуция ануловала приватне властництво выробных средств, включно и землѣ, а политичны права придѣляли ся лем «працуючым масам». Приватны торговцѣ, подузятникы, монахы и священици, бывшы полицайты и жандарѣ означовали ся як такы, што жиють з непрацовных зыскох, а были збавлены политичных прав. Влада ся мала реализовати через «совѣты роботницкых, селянскых и червеноармѣйскых депутатох», а высшым органом мав быти Всеукраинскый зъѣзд совѣтох, котрый скликовав ся не менше як два раз рочно. Межди зъѣздами высшу владу справовав Всеукраинскый централный выконный комитет (ВУЦВК), котрый формовав выконну владу, «Совнарком (совѣт народных комисарьох)». Ку компетенции ВУЦВК належали заграничны односины, войско, границѣ, розвой народного газдовства, организация выберанок, законодарство.
Конштитуция была в силѣ до року 1929, коли была вычеряна новов. Найважнѣйша змѣна была внесена по вступѣ УССР до СССР (1922).

## Жерела и одказы
* Бойко В.М.: КОНСТИТУЦІЯ УКРАЇНСЬКОЇ СОЦІАЛІСТИЧНОЇ РАДЯНСЬКОЇ РЕСПУБЛІКИ 1919 //Енциклопедія історії України : у 10 т. / Смолій В. и др. (ред.). Інститут історії України НАНУ. — К. : Наук. думка, 2003-2013.  ; 2008 Том 5.  (т. 5)  Сс. 99-100. <small>''Доступно онлайн''</small>

## Референции

УССР
Катеґорія:Конштітуція Україньской ССР
Алманах

**Алмана́х** (од араб. *ألمناخ* *ал-манах*&nbsp;— астрономичный календарь), в минулости&nbsp;— непериодична зберька вшелиякых хосенных зналостей, куриозных або информативных, часто тематичных; в сучасности&nbsp;— зберька литературных дѣл, объединеных подля конкретной темы, жанра, региона, групы авторох.

## Русинскы алманахы
В русинской литературѣ алманахы мають свою традицию.
; 1924–1932 «Талергофскій альманахъ…»: Выдавана во Львовѣ зберька повѣдань очевидцьох за живот в Талергофском интерначном лагрѣ и репресии Австро-Мадярскых властей над москвофилами в Галичинѣ, Буковинѣ, Лемковинѣ и Подкарпатю в часѣ Першой свѣтовой войны.
; 1926 «Альманах письменников Подкарпатскоѣ Руси „Трембѣта”» : Проза, поезия од лѣпшых подкарпатскых авторох, пишучых по украинскы.
; 1931 «Ювилейний Альманах Союзу підкарпатських руських студентів у Празі» : Мемуары, публицистика, политика, кус прозы, история од авторох Союзу, украинской ориентации; выданый ку 10-рочу Союза (1921–1931).
; 1933 «Альманахъ Возрожденцевъ» : Зберькы прозы, поезии, публицистикы, литературной критикы, социалных тем — выдаваны в Празѣ подкарпатскыма штудентами, членами *Общества «Возрожденіе»*, прорусской ориентации. В року 1939 общество закрыто нѣмецков окупачнов владов, а его материалны активы конфишкованы.
; 1936 «Альманах Общества К. С. Возрожденіе» : Проза, поезия, публицистика, мемуары, история, етнография и др. (другый алманах Общества Карпаторусских Студентов «Возрождение»).
; 1936 «Альманах підкарпатських письменників» : Зберька поезии и прозы, выдана в Севлюшу подкарпатськыма писателями проукраинской ориентации.
; 1941 «Шаги. Альманах мукачевской литературной школы» : Зберька прозы и поезии неполиграфичного выданя, прорусской ориентации.
; 2003… «Русиньскый літературный алманах на рік 20хх» : Проза, поезия, публицистика, литературна критика, писательскы профилы, некрологы. Выдавать од року 2003 Сполок русинскых писательох Словакии.
; 2019… «Алманах днешньої русинської літературы»: Каждорочный часопис, котрый ся од року 2019 выдае ''«Русинськым културолоґічным клубом»'' на Подкарпатѣ и обсягуе сучасны литературны творы подкарпатскых русинскых писательох головно белетристичного характера&nbsp;— прозу, поезию; пораз дае до друку ай иншакого филя творы, наприклад топонимичны материалы. 

## Жерела  и одказы
* Поп И. Энциклопедия Подкарпатской Руси. Ужгород: Изд-во В.Падяка, 2001. 431 с. 
* Прохоров А. М. (гл. ред.). Большой энциклопедический словарь. Москва: Советская энциклопедия, 1993. 1630 с. 

## Референции

Катеґорія:Література
Никарагуа

**Никара́гуа**  *Nicaragua,* официална назва — **Репу́блика Никара́гуа**,  — испаноязычна держава в Середной Америцѣ, погранична з Гондурасом на сѣверѣ, и Коста-Риков на югу, омывана Тихым океаном и Атлантичным океаном.

## Администрация и зряджѣня

Официалный язык — испанскый. Административно складена зоз 15 департаментох (1 Боако, 2 Карасо, 3 Чинандега, 4 Чонталес,  5 Естели, 6 Гранада, 7 Хинотега, 8 Леон, 9 Мадриз, 10 Манагуа, 11 Масая, 12 Матагалпа, 13 Нуева Сеговия, 14 Ривас, 15 Рио Сан Хуан) и двох автономных округох (16 Коста Карибе Норте, 17 Коста Карибе Сур). Голова державы и кабинета министрох — президент.  Законодарный орган — еднопалатна Народна асамблея.

## Економика
Никарагуа — худобна держава и терпить на безроботя. Експортну продукцию на 50% складуе текстил  и агропродукция. Три найвекшы продукты вывоза: маржинске мясо, кава и золото. Од року 2006 входить до середноамерицкой зоны вольной торговлѣ. Од року 2013 удѣлила 50-рочну концесию новозаложеной китайской сполочности на выставбу плавебного канала меджи двома океанами з можностьов продовжѣня на далшы 50 рокы. Але ставебны роботы ся еще не зачали.

## Жерела и одказы
* Трёшников А.Ф. Географический энциклопедический словарь: Географические названия. /Гл. ред. А. Ф. Трёшников. — 2-е изд., доп. — М.: Сов. энциклопедия, 1989.— 592 с.  
* Nicaragua. //The World Factbook 
* Свѣтовый банк: ГДП держав свѣта подля ПНС в року 2017 (.pdf) 
* Тарасов А.Н.'' «Между вулканами и партизанами: никарагуанский пейзаж» 

## Референции

Катеґорія:Країны
Катеґорія:Державы Сіверной Америкы
Катеґорія:Середна Америка
Кюрасао

**Кюрасао** (нідер. *Curaçao*,папіам. *Kòrsou*) -держава берегов Венезуелы.

Катеґорія:Країны
Катеґорія:Островы
Обком

**Обком**, куртанка од «**областный комитет**» — высшый орган областных организаций комунистичных партий, комсомолскых, професионалных организаций в СССР и его републиках.

Области в СССР были заведены административно-териториалнов реформов в роках 1923–1930 намѣсто перед тым бывшых губерний. В УССР области появили ся 27. фебруара 1932, тогды ся в партийних организациях появили и «обкомы».

В року 1986 в СССР были 123 области, В УССР — 25. Такым было и число обкомох. 

Конштитуция СССР (1936) законодарно зафиксовала ведучу роль КПСС в Советской державѣ.

**Обком**, без далшого окреслѣня о якый обком иде, означав обком комунистичной партии — высшый орган влады в области, а его рѣшѣня были повинны про каждого. Его функция была реализовати партийны предписы на цѣлой територии области.
В року 1990 клавзула коштитуции о ведучой роли КПСС была одстранена, а в року 1991 КПСС была роспущена.

## Виды обкомох
* Обком КПСС → КПСС
* Обком КПУ → КПУ
* Обком ВЛКСМ → ВЛКСМ
* Обком ЛКСМУ → ЛКСМУ

## Жерела и одказы
* Восленский М. С. Номенклатура. Господствующий класс Советского Союза. — М.: изд-во «Советская Россия», журнал «Октябрь», 1991. — 624 с. — , .
* Украинский советский энциклопедический словарь в трех томах. / Кудрицкий А.В. и др. (ред.). Главная редакция Украинской Советской Энциклопедии им. М.П. Бажана. К., 1988. Том 2. 
* Коммунистическая партия Советского Союза. //БСЭ <small>''Доступно онлайн''</small>
## Референции

Катеґорія:СССР
Дебреценска универзита

**Дебреценска универзита**,  *Debreceni Egyetem* — высока школа в другом найвекшом городѣ Мадярщины.

## История
Яко рок основаня поважують рок 1538, коли в Дебреценѣ отворили калвинскый коледж. Училище многораз трансформовали. Первый  раз достало формат великой универзиты  в року 1912, коли законом ч.&nbsp;XXXVI/1912 была створена *Дебреценска Кральовска научна универзита* з пятьма факултами, котра под тов назвов фунговала в роках 1914–1951.

Сучасна форма великой универзиты вытворила ся в року 2000 припоеньом дотогды окремых высшых школ, зоз чим число штудентох выросло до 20&nbsp;000, а рочный буджет до 128&nbsp;млрд&nbsp;Ft.

## Факулты
* Державы и права (Állam és Jogtudományi Kar)
* Общой медицины (Általános Orvostudományi Kar)
* Филозофска, гуманитных наук (Bölcsészettudományi Kar)
* Здоровництва, филия в Ньиредьгазѣ (Egészségügyi Kar)
* Стоматологична (Fogorvostudományi Kar)
* Економична (Gazdaságtudományi Kar)
* Педагогична, локована в Гайдубесерменю (Gyermeknevelési és Gyógypedagógiai Kar)
* Фармацевтична (Gyógyszerésztudományi Kar)
* Информатикы (Informatikai Kar)
* Земледѣлства, потравинарства и екологии (Mezőgazdaság-, Élelmiszertudományi és Környezetgazdálkodási Kar)
* Технична (Műszaki Kar)
* Здоровництва (Népegészségügyi Kar)
* Природных наук и технологии (Természettudományi és Technológiai Kar)
* Музичных умѣнь (Zeneművészeti Kar)

## Одказы
* Study in Hungary: University of Debrecen
* Официалный сайт

## Референции

Катеґорія:Высокы школы Мадярщины
Народный сполок писательох Украины

**Наро́дный спо́лок писа́тельох Украи́ны**, **НСПУ**;  *Національна спілка письменників України* — професионалне литературне товаришство писательох Украины.

## История
До року 1932 в Украинѣ екзистовали розличны стихийно взниклы независимы литературны организации (*ВУСП*, *Плуг*, *Молодняк*, *Захидня Украина*). Они вшиткы были ликвидованы фактичным высшым органом влады, Централным Комитетом ВКП&nbsp;(б) постановлѣньом *О перебудовѣ литературно-умѣлецкых организаций* з дня 23. апрѣля 1932. Намѣсто тых организаций пришов единый, централнов владов контролованый, *Сполок совѣтскых писательох Украины (ССПУ)* як часть *Сполку писательох СССР (СП&nbsp;СССР)*.

В року 1934 одбыли ся первы зъѣзды ССПУ и СП&nbsp;СССР. Обѣ организации копировали штруктуру партийных органох. Высшым органом их быв *зъѣзд* (нерегуларный, а пак кажды 5 рокы). Зъѣзд выберав *управу*, котра была высшым органом до далшого зъѣзда. Управа выберала змеджи себе *президиум* и *секретариат* и передавала им фактичну владу. Найвысшов уряднов особов быв *Первый секретарь*. При президиумѣ ССПУ фунговали комиссии поезии, прозы, драматургии, перекладох и др. ССПУ мав свои печатны органы. Дньом зроджѣня ССПУ ся поважуе 12. август 1934, коли зъѣзд схвалив одповѣдну резолуцию.

На IV. зъѣздѣ ССПУ в року 1959 организацию переменовали на  *Сполок писательох Украины (СПУ)*.
Х. зъѣзд СПУ (апрѣль 1991) переменовали на  I. зъѣзд СПУ, жебы указати на далшу независимость од  СП&nbsp;СССР и зачаток своей новой истории. В року 1997 СПУ переменована на *Наро́дный спо́лок писа́тельох Украи́ны*, *НСПУ*;  *Національна спілка письменників України*.

## Днешность
В совѣтскых часах писателѣ были честованыма и добрѣ плаченыма особами, духовныма лидерами нации. В сучасности знизив ся их професионализм и авторита, писателѣ перестали доставати гарантованы гонорары, «створила ся ганебна ситуация, котра веде ку поступному упадку писательской роботы, деградации духовных лидерох нации, якыма все видѣли лѣпшых членох НСПУ».

## Жерела и одказы
* Енциклопедія українознавства. Словникова частина  в 11 т. / Наукове товариство імені Шевченка ; гол. ред. проф., д-р Володимир Кубійович. — Париж ; Нью-Йорк : Молоде життя, 1976. Том 8.
* Національна спілка письменників України—Официальный сайт
## Референции

Катеґорія:Организации в Украинѣ
Зняцьово

**Зняцьово**,   Ignéc — село в 
Мукачовском районѣ Закарпатской области Украины. Ку Зняцьовской сельской радѣ належать еще Вѣнкове, Драгыня и Кинлодь.

## Полога
Село лежить о 16&nbsp;км од райцентра Мукачово и о 6&nbsp;км од мѣстечка Середньое.

## История
Меджи Зняцьовом и Драгыньов найдены могылы з погребѣнями, датованыма на VII.–IX. стороча.

Село первый раз упомянуте в листинѣ лелесского конвента в зачатку 1200-х рокох. На переломѣ XVII. – XVIII. стороча належало роду Раковци. В року 1891 мало 1530 русинскых обывательох. В року 1940 — 3005 обывательох, з них 2745 — грекокатолици, 167 — израелиты, 38 — реформаторы, 37 — римокатоликы, 17 — православны, 1 — евангелик. Матрикы ведуть од року 1785. 

В року 1930 (Чехословакия) село мало 2517 обывательох, з тото были 2311 Русины, 153 Евреи, 25 Чехы и Словаци, 21 Мадяр, 3 Нѣмцѣ, 4 чужоземцѣ (без чехословацкого горожанства). В селѣ была 6-класна русинска школа и еден клас чешской школы, а тыж по еден клас русинскый в приселках Вѣнкове и Драгыня.

Совѣтска доба зачала ся 26. октобра 1944 з приходом Червеной армады. В селѣ была отворена середня школа, културный дом на 360 мѣст и библиотека.

## Сельска рада
; Адрес :89650, Закарпатська обл.,Мукачівський р-н, с. Зняцьово,вул. Гойди, 70 
; Телефон :+380 3131 3-22-35

## Вызнамны родаци
* Юрий Гойда (1919–1955) — поет, публициста

## Жерела и одказы
* A történelmi Magyarország atlasza és adattára 1914  
* Достал, Ярослав. Підкарпатська Русь (Закарпаття періоду Чехословацької республіки: 1919–1938). Ужгород, «Карпати», 2014.  
* Тронько П. и др. (ред.) Історія міст і сіл України. Том 7. Закарпатська область. К. 1969. 
* Зняцьово на сайтѣ ''Верховна Рада України'' 

## Референции

Катеґорія:Населены пункты Украины
Катеґорія:Населены пункты Закарпатской области
Часопис

**Часо́пис** або **журнал** од  *Zeitschrift*,  *journal* — печатна nериодична публикация, еден з масмедий. 

Подля периодичности можуть быти: тыжденник, двотыжденник, мѣсячник, двомѣсячник, кварталник и др.
Подля обсягу: сполоченско-политичный, белетристичный, шпортовый,  сатиричный, научно-популарный, научно-информативный и др. Подля шпецифичного читателя: дѣточый, молодежный, женскый.

Од новинок ся одличуе своим замѣряньом на узшу групу читательох, меншым форматом, меншов периодичностьов, лѣпшов графичнов обрядов, векшым числом сторон и высшов цѣнов.

Примѣром русинского часописа може быти двомѣсячник *Бесѣда*.

## Жерела и одказы
* «Казахстан» Национальная энциклопедия т. 2. Г–Й / Гл. ред. Б. Аяган. — Алматы: Главная редакция «Казак энциклопедиясы», 2005 — 560 с. 
* Часопис ''Бесіда''
## Референции

Катеґорія:Література
Лирика

**Лирика**, од  *λυρικóς lyrikós лиричный, лирный* (зачаточный вызнам: представляный при  допроводѣ лиры) — жанер умѣлецкой литературы, якый указуе внуторный живот чоловѣка (переживаня, доймы, емоции, розмышляня) и котрый не мать сюжетны, росповѣдалны линии, ани дѣючы особы, поставы.

Лирика — еден зоз трьох традично выдѣляных родох литературы, въедно з епосом и драмов.

## Жерела и одказы
* Білоус П.: Термінологічний словник. //Білоус П. В.:  Вступ до літературознавства: навч. посіб. — Київ: ВЦ «Академія», 2011. — 336 с. —  — сс. 316-330. 
* Луначарский А., Р. К. Лирика // Литературная энциклопедия: В 11 т. — [М.], 1929—1939. Т. 6. — М.: ОГИЗ РСФСР, гос. словарно-энцикл. изд-во "Сов. Энцикл.", 1932. — Стб. 379—397. ''<small>Доступно онлайн</small>''

## Референции

Катеґорія:Поезія
Катеґорія:Литературны термины
Катеґорія:Литературны жанры
Антология

**Антоло́гия**   *ἀνθολογία*  «позберане цвѣтя, цвѣтова загорода») — зберька литературных текстох невеликого обсягу (верши, повѣдань, афоризмох и т.п.) од розличных авторох. До антологии ся выберають тексты подля даякого сполочного критерия: жанра, темы, найвеце вызнамны и типичны и подобне.

В сучасности антологии выдають з намѣром дати можность читательови запознати ся з литературов через взоркы з оглядом на неможность обсягнути ей цѣлу колосалну масу.
Успѣх антологии зависить од смака зберателя, котрый бере на себе тяжку повинность оцѣнити авторох и дѣла и выбрати найвецей характеристичны.

## Жерела и одказы
* Благовѣщенскій Н.М.: Антологiя // Энциклопедический словарь, составленный русскими учёными и литераторами. Том IV.   СПб. Тип. И. И. Глазунова и Комп., 1862. ''<small>Доступно онлайн</small>'' Сс. 539–542.
* Антология // Литературная энциклопедия: В 11 т. — [М.], 1929—1939. Т. 1. — [М.]: Изд-во Ком. Акад., 1930. — Стб. 684—685.  ''<small>Доступно онлайн</small>''

## Референции

Катеґорія:Литературны термины
Президент Казахстана

**Президе́нт Репу́бликы Казахста́н** — высша урядна особа и верхный велитель озброеных сил Републикы Казахстан. Пост Президента републикы основаный 24. апрѣля 1990.

## Спис Президентох [[Казахстан]]а

## Жерела и одказы
* Официалный сайт Президента Републикы Казахстан
* Конштитучный Закон Републикы Казахстан ''О выберанках в Републицѣ Казахстан»''

## Референции
Лениновы легѣнѣ

**Лениновы легѣнѣ**,  *Lenin-fiúk*— вызброена бригада комунистох, сформована в року 1919 на оборону Мадярской Совѣтской Републики од контрареволуции, числом около 200 людей, под командов Йожефа Черны.

## Червеный терор
*Лениновы легѣнѣ* Черного носили кожаны кабаты, униформовы шапкы, вызброй, и мали на зачатку официалну функцию охраны Тибора Самуели, заступника военного народного комисаря. По часѣ стали ся они органом терора, а Самуели став ся велительом еще едной групы карательох, з котров по силѣ штатарии, выголошеной уже 21. марца 1919, чинив екзекуции над протестуючыма без всякого суда.    

На нерѣшителну позицию односно репресий став комунистичный лидер Бейла Кун, чим фактично дозволив *Лениновым легѣням* крайну бруталность при задушованю всякых протестох опонентох.  Поднуковав их на крутость и Тибор Самуели.

## Послѣдный акт
1. августа  1919 в часѣ наступу на Будапешт румынского и французского войска Бейла Кун перед  членами влады и партийным веджѣньом выголосив пад совѣтской републикы, обвинивши народ, же не став на барикады. 6. августа въедно з партийныма лидерами утѣк до Австрии, а *Лениновы легѣнѣ*, котрым ся не подарило утечи, стали ся жертвами контрареволучной одплаты. Йожеф Черны и еще 13 велительох *Лениновых легѣньох* были новов владов засуджены на смерть через завѣшѣня, котре было докончене 18. децембра 1919 во дворѣ военской темницѣ Маргит-керут. Зо вшиткых засудженых Йожеф Черны быв завѣшеный на самый конець.

## Жерела и одказы
* Ormos Mária: Világháború és forradalmak, 1914-1919. //Magyarország története. Főszerkesztő Romsics Ignác. Köt. 18. Kossuth Kiadó, 2009. 
* Borsanyi, Gyorgy. *The Life of a Communist Revolutionary, Béla Kun*, translated by Mario Fenyo, Boulder, Colorado: Social Science Monographs; New York: Distributed by Columbia University Press, 1993.
*Cecile Tormay: *[https://archive.org/details/outlawsdiary02tormuoft An outlaw's diary]* (1923)

## Референции

Катеґорія:История Мадярщины
Нурсултан Назарбаев

**Нурсулта́н Аби́шевич Назарба́ев**, ; *6. юл 1940, с.&nbsp;Чемолган, Каскеленскый район, Алматинска область, Казахстан, СССР) — совѣтскый и казахстанскый державный и политичный дѣятель, Президент Републикы Казахстан од 24. апрѣля 1990 по 20. марец 2019. Резигновавши з функции Президента Републикы Казахстан, зостав во функции головы Рады безпекы Казахстана и предсѣдника владнучой партии *[[Нур Отан]]*, а тыж зоставать членом Конштитучной рады Казахстана.

## Карьера
Назарбаев зачав працовный живот яко роботник на ставбѣ и в ливарни, во вѣку 22 рокы вступив до  партии, быв посланый учити ся професии металурга, працовав на розличных роботницкых професиях в желѣзарни, а од вѣку 29 рокы — на партийной роботѣ, де поступно зробив вызнамну карьеру: во вѣку 39 рокы уже занимав высшы партийны и державны функции. 24. апрѣля 1990 парламентом выбраный на новозрядженый пост Президента.  1. децембра 1991 на всенародных выберанках быв з подтримков 98,7% выбраный на Президента Казахстана (в обох припадах иншых кандидатох не было).  В року 1991 не поддержав роспад СССР и не быв причастный до того. Президентом быв без малого 30 рокы вдякы шпециалному закону, котрый то про нього персонално уможнив.

## Критика
Назарбаев был обвиненый даколькыма правозащитныма организациями з нечестованя людскых прав и, подля *The Guardian*, дусив дисидентство и выбудовав авторитарный режим. Жадны выберанкы, одбыты в Казахстанѣ од момента настаня независимости, не были прияты Западом як слободны и справедливы.

## Референции

Катеґорія:Президенты Казахстана
2021

## Подѣи

## Уродили ся

## Умерли
* 31. марец — Павел Стефановскый, лемковскый сполоченскый активиста, писатель и етнограф.
* 16. новембер — Петро Продан, писатель, поет и педагог на Подкарпатской Руси и в Украинѣ.
* 1. децембер — Мирослав Зикмунд, чешскый писатель вандровник, филмарь, фотограф, новинарь.

## Референции
2022

## Подѣи

## Уродили ся

## Умерли
* 2. апрѣль — Иван Кривскый, физик, русинскый сполоченскый активиста.
* 30. август — Михаил Горбачов, политичный и державный дѣятель, президент СССР, Нобелов лавреат за мир (1990).
* 8. септембра — Алжбета II. кральовна Великой Британии и 14 стран Сполоченства Наций.
* 18. септембер — Нік Голоняк, вынаходник LED, быв русиньского походжіня.
* 22. септембер — Гавриил Бескид, педагог, сполоченскый дѣятель, русинскый публициста.
2023

## Подѣи
* 1. януар — переход Хорватії на евро
* 6. фебруар — землетрясїня в Турції тай в Сірії
* 4. апріль — приятя Фіньско в члены НАТО

## Уродили ся

## Умерли
* 10. януар — Конштантін II., послїднїй краль Ґреції (1964—1974).
* 24. фебруар — Юрай Якубіско, філмовый режісер, сценаріста і камераман русиньского походжіня.
* 9. апрѣль — Иван Туряниця, професор УжНУ (биохемия), русинскый сполоченскый дѣятель.
* 28. апріль — Димитрий Русинко, єден з основателів Стоваришыня Лемків.
* 10. юн — Теодор Качіньскый, америцькый математік, тероріста, анархіста.
* 23. авґуст — Євґеній Пріґожін, російскый оліґарха, голова ПВК Ваґнер.
* 21. септембер — Людвиг Филип, историк, краезнатель, музейник, педагог, сполоченскый дѣятель.
Напад НАТО на СРЮ

**Напад НАТО на СРЮ**,  *Operation Allied Force* *операция «Споенецка сила»* — военна операция НАТО против Союзной Републикы Югославии в часѣ од 24. марца до 10. юна 1999 в добѣ войны в Косовѣ.

Союзна Република Югославия была обвинена з того, же в Косовѣ допущать ся етничных чисток Албанцьох, югославскы безпечностны силы твердили, же они ведуть операции против озброеных албанскых терористох, подтримованых зо загранича. Дипломатичным способом заставити выгнаня Албанцьох и донутити СРЮ одтягнути войско з Косова не удало ся. 

Засяг НАТО став ся без сугласу Рады безпечности ОЗН, против того были Россия и Китай. 

Бомбардованя зачали ся з атак на военскы цѣлѣ, была парализована система протилетецкой обороны, чим ся НАТО добило необмедженого панованя во воздуху. Дале летецкы атакы продовжили ся  цѣлы 78 днѣ и были намѣрены на розбитя инфраштруктуры, економикы, школ, медицинскых капацит, медий, културных памяток, церков и монастырей. Шкоды, причинены СРЮ шацованы од 30 до 100 милиард америцкых доларох.. Сумарне число людскых жертв не е урядно выголошене, а сербскы одгады суть од 1200 до 2500  мертвых и около 6000 раненых. Бѣженцями ся стали даколко сто тысяч Албанцьох Косова.

Великыма шкодами  и жертвами была СРЮ принучена подписати догоду и вывести войско з Косова, котре перешло под контролу миротворных сил. Въедно зо сербскым войском одышли около 200 тысяч косовскых Сербох, чим ся Сербия з числом бѣженцьох 500 тысяч достала на перву позицию в Европѣ. 

НАТО в нападѣ поужило и заказаный меджинародным правом вызброй, напримѣр казетовы и радиоактивны бомбы. Резултатом того были до року 2004 зарегистрованы 30 тысяч новозахворѣлых на раковину, а зоз умертностьов з той причины Сербия стала на перву позицию в Европѣ. 

## Жерела и одказы
* Андреев М.В. Современные проблемы взаимодействия СБ ООН с региональными организациями в сфере обеспечения международного права и безопасности. //Вестник ТИСБИ. - 2001. - № 1. <small>''Доступне онлайн''</small>
* Јелена Беоковић: Жртве бомбардовања нису пребројане. //Политика,  23.03.2010  <small>''Доступне онлайн''</small>
* Артем Кирпиченок: ДВАДЦАТЬ ЛЕТ АТАКЕ НА ЮГОСЛАВИЮ. //Ліва, інтернет-журнал, 24.03.2019  <small>''Одчитане 26.03.2019''</small> 
* NATO WAR CRIMES

## Референции

Катеґорія:Войны 20. стороча